Smalgnagbiller

Smalgnagbiller (Trogossitinae) er en underfamilie av biller som lever i død ved, på råtnende plantedeler, i lagrede matvarer eller på sopp. Larvene er rovdyr. Disse billene varierer sterkt i kroppsform, fra lange og tynne til brede og flate, og det er ikke lett å se at de ulike slektene er beslektet med hverandre. Flere av de norske artene er knyttet til urskog og derfor sterkt truet i dag.


== Utseende ==
Små til ganske store (3 – 30 mm) biller, snaue og som oftest noe blanke, mørke på farge, av og til metallglinsende. Kroppsformen varierer sterkt, de fleste er avlange og noe flate, noen sylindriske, noen ganske smale. Hodet er temmelig stort og bredt, med små fasettøyne som sitter langt fram på hodet og kraftige, fremoverrettede kjever. Antennene er 10- eller 11-leddete med en svak, tre-leddet kølle. Brystskjoldet (pronotum) varierer sterkt i form, men framhjørnene er nesten alltid i alle fall litt fremskytende. Dekkvingene er sterkt punktert, og har ofte opphøyde lengdelister. Hos noen arter dekker de ikke hele bakkroppen, men er tvert avkuttet. Beina er slanke og forholdsvis korte, med fem-leddete føtter. Larvene er sylindriske, tynnhudete, marklignende, lyse på farge. Framkropp (thorax) leddene har tydelige, mørke ryggplater (tergitter), hodekapselen er også mørk.


== Levevis ==
Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. De finnes i død vegetasjon, død ved, i sopp (særlig poresopper), også noen arter på tørre, lagrede matvarer. Svart korngnager (Tenebroides mauretanicus) er spredt med handel over det meste av jorden, men den er ganske sjelden i Norge. Denne svarte, avlange billen finnes i matlagere, bakerier eller lignende, men gjør neppe noen særlig skade der, den spiser derimot andre skadedyr. De lange og tynne artene, for eksempel smalgnagbille Nemozoma elongatum, lever i andre borende insekters ganger. Furugnagbille Calitys scabra lever i død ved, særlig i lite menneskepåvirket skog (urskog). Disse billene er brede og flate og når de klekkes etterlater de seg karakteristiske, flate flygehull (som en myntinnkast-slisse lagt på siden). I dag er de utryddingstruet fordi moderne skogbruk har ødelagt de fleste av deres levesteder.


== Fossiler ==
Det er beskrevet en god del arter i denne familien fra fossiler, tilbake i alle fall til kritt-tiden.


== Systematisk inndeling / norske arter ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien gnag- og maurbiller, Cleroidea
Familien gnagbiller, Trogossitidae (=Ostomidae)
Underfamilien smalgnagbiller, Trogossitinae Latreille, 1802
Stammenen Krokgnagbiller, (Calityini)
Slekten Calitys Thomson, 1859 - 4 arter, i Norge:
furugnagbille Calitys scabra (Thunberg, 1784)
Gruppen Egoliini
Slekten Acalanthis Erichson, 1844 - 3 arter, Chile og Argentina
Slekten Calanthosoma Reitter, 1876 - 4 arter, neotropisk
Slekten Egolia Erichson, 1842 - én art, Australia
Slekten Necrobiopsis Crowson, 1964 - 2 arter, Australia og Chile
Slekten Paracalanthis Crowson, 1970 - én art, Australia
Gruppen Gymnochilini
Slekten Anacypta Illiger, 1807 - 9 arter, Sørøst-Asia
Slekten Gymnocheilis Dejean, 1835 - 5 arter, Afrika
Slekten Kolibacia Leschen & Lackner, 2013 - 5 arter, Øst-Asia
Slekten Leperina Erichson, 1844 - 19 arter, Australia og Ny-Guinea
Slekten Narcisa Pascoe, 1863 - 3 arter, Indonesia
Slekten Phanodesta Reitter, 1876 - 22 arter, Oseania
Slekten Xenoglena Reitter, 1876 - 8 arter, Asia
Gruppen Larinotini
Slekten Larinotus Carter & Zeck, 1937 - én art, Australia
Gruppen Trogossitini
Slekten Airora Reitter, 1876 - 23 arter, Nye verden
Slekten Alindria Erichson, 1844 - 21 arter, Gamle verden
Slekten Corticotomus Sharp, 1891 - 15 arter, Nye verden
Slekten †Cretocateres Ponomarenko, 1986 - én fossil art
Slekten Dupontiella Spinola, 1844 - 2 arter, Venezuela
Slekten Elestora Pascoe, 1868 - én art, Sørøst-Asia
Slekten †Eotenebroides Ren, 1995- én fossil art
Slekten Epycnus Sharp, 1891 - én art, Mexico
Slekten Euschaefferia Leng, 1920 - 2 arter, sørlige USA
Slekten Leipaspis Wollaston, 1862 - 3 arter, Kanariøyene
Slekten Melambia Erichson, 1844 - 13 arter, Gamle verden
Slekten Nemozoma Latreille, 1804 - 23 arter, Ney verden og vestlige Palearktis, i Norge:
smalgnagbille Nemozoma elongatum (Linnaeus, 1761)
Slekten Parallelodea Fairmaire, 1881 - 3 arter, Oseania
Slekten Seidlitzella Jacobs, 1915 - én nålevende og én fossil art, østlige Middelhavsområde
Slekten Temnoscheila Westwood, 1830  - 105 arter, mest i Nye verden
Slekten Tenebroides Piller & Mitterpacher, 1783 (=Trogossita) - ca. 150 arter, mest i Nye verden, kan forekomme i Norge:
Svart korngnager, Tenebroides mauretanicus (Linnaeus, 1758)


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki,


== Eksterne lenker ==
Atlas of bark-gnawing beetles (Trogossitidae) of Russia - engelsk tekst, med bildegalleri. [1]
(no) smalgnagbiller hos Artsdatabanken 
(en) smalgnagbiller hos Fossilworks 
(en) smalgnagbiller hos ITIS 
(en) smalgnagbiller hos NCBI 
(en) Kategori:Trogossitinae – bilder, video eller lyd på Wikimedia Commons 
Trogossitinae – detaljert informasjon på Wikispecies